पीयूसी सेंटर होंगे वेबसाइट से लिंक आसानी से मिलेगा वाहनों का ब्योरा
300 नहीं अब 50 रुपए में दोबारा दे सकेंगे लर्निंग लाइसेंस के लिए टेस्ट
ट्रांसपोर्ट रिपोर्टर| भोपाल
परिवहन विभाग की वेबसाइट (www.mptransport.org) पर जल्द ही पॉल्यूशन अंडर कंट्रोल (पीयूसी) सर्टिफिकेट लेने वाले वाहनों की जानकारी मिल सकेगी। इसके लिए पीयूसी सेंटरों के कंप्यूटर को विभाग की वेबसाइट से लिंक कर दिया जाएगा। वर्तमान में कई वाहनों का पीयूसी नहीं होने के बाद भी पता नहीं चल पाता कि वे कितना प्रदूषण फैला रही हैं। गाड़ी का रजिस्ट्रेशन नंबर, चेसिस व इंजन नंबर, पीयूसी की तारीख, वाहन का प्रदूषण स्तर कितना है, जैसी जानकारियां अभी आसानी से नहीं मिल पातीं। इसलिए ट्रैफिक पुलिस द्वारा बिना पीयूसी वाले वाहनों पर कार्रवाई करने में मुश्किल होती है। अगले महीने के अंत तक वेबसाइट लिंक कर दी जाएगी।
सॉफ्टवेयर में होगा परिवर्तन
अधिकतर वाहन मालिक पीयूसी नहीं करवाते हैं। इसका खामियाजा सेंटरों के साथ-साथ परिवहन विभाग और राज्य सरकार को राजस्व के घाटे के रूप में हो रहा है। ट्रांसपोर्ट कमिश्नर डॉ. शैलेन्द्र श्रीवास्तव ने बताया कि पीयूसी कराने वाले वाहनों की जानकारी ऑनलाइन देखी जा सकेगी। इसके लिए वेबसाइट को सेंटरों के कंप्यूटर से इंटरनेट के माध्यम से लिंक करने की योजना है।
अभी एक माह बाद मिलता है मौका
जो आवेदक टेस्ट में फेल हो जाएंगे, उन्हें 50 रुपए फीस देकर सात दिन बाद ही टेस्ट देने का मौका मिल सकेगा। वर्तमान में जो आवेदक फेल होते हैं, उन्हें एक महीने बाद ही फिर से आवेदन कर टेस्ट देने का मौका मिल पाता है। गौरतलब है कि पिछले साल 30 दिसंबर से लर्निंग लाइसेंस की फीस 75 से बढ़कर 300 रुपए हो गई है। ऐसे में यदि आवेदक एक बार भी टेस्ट में फेल हो जाता है तो उसे फिर से 300 रुपए देना पड़ते हैं।
500 रु. चार पहिया के
100 रु. दो पहिया के
35 पीयूसी सेंटर भोपाल में
7 दिन बाद दे सकते हैं टेस्ट
30% तक हो जाते हैं फेल
रोज 125 लर्निंग लाइसेंस बनते हैं
hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva hin_Deva hin_Deva hin_Deva